stanford-oval/wikipedia huggingface dataset:
ความเจ็บป่วยทางอารมณ์และจิตใจ
นิยาม

ความเจ็บป่วยทางอารมณ์และจิตใจมิได้ถูกนิยามอย่างเป็นทางการผ่านระบบการวินิจฉัยโรค อย่างเช่น DSM-IV หรือ ICD-10 และใกล้จะหายไปจากงานวิจัยทางวิทยาศาสตร์เกี่ยวข้องกับจิตเภท แม้ว่า "ความเจ็บป่วยทางอารมณ์และจิตใจ" ไม่จำเป็นต้องมีนิยามเข้มงวดหรือคงที่ การสำรวจบุคคลทั่วไปเสนอว่า คำดังกล่าวหมายความถึงความผิดปกติอย่างใดอย่างหนึ่งที่เกิดขึ้นเฉียบพลันภายในเวลาจำกัด ซึ่งรวมไปถึงอาการแสดงอย่างความกระวนกระวายหรือหดหู่ โดยทั่วไปแล้วถูกเร่งให้เกิดขึ้นจากสิ่งเร้าให้เกิดความเครียดภายนอก
บางกรณีจะถูกใช้ว่า "ความเจ็บป่วยทางอารมณ์และจิตใจ" เฉพาะเมื่อบุคคลไม่สามารถดำเนินชีวิตประจำวันได้เพราะยากที่จะปรับตัว
สาเหตุ

สาเหตุของความเจ็บป่วยดังกล่าวนั้นหลากหลาย การศึกษาใน ค.ศ. 1996 พบว่า ปัญหากับความสัมพันธ์แบบใกล้ชิด เช่น การหย่าร้างหรือการแยกกันอยู่ เป็นเหตุให้เกิดความเจ็บป่วยทางอารมณ์และจิตใจมากถึง 24% ปัญหาจากที่ทำงานและโรงเรียนเป็นเหตุให้เกิดความเจ็บป่วย 17% ของกรณีทั้งหมด และปัญหาทางการเงินเป็น 11% การสำรวจเสนอว่า ในสหรัฐอเมริกา ปัญหาสุขภาพมีความสำคัญในการเป็นเหตุให้เกิดความเจ็บป่วยทางอารมณ์และจิตใจลดลง จากเดิมที่คิดเป็น 28% ใน ค.ศ. 1957 ลดเหลือ 12% ใน ค.ศ. 1976 และเพียง 5.6% ใน ค.ศ. 1996 แม้ในหมู่พวกเขาเอง ความเจ็บป่วยทางอารมณ์และจิตใจถูกมองว่าเป็น "ปัญหาสุขภาพ" โดยผู้เชี่ยวชาญส่วนใหญ่
ความเกลียดกลัวต่างชาติ

ภาพวาดแสดงเหตุจลาจลต่อต้านชาวจีนโพ้นทะเลในเดนเวอร์เมื่อปี ค.ศ. 1880
ความเกลียดกลัวต่างชาติ (อังกฤษ: Xenophobia) คือภาวะความชังและ/หรือความกลัวของผู้ที่มีชาติพันธุ์ที่ไม่รู้จักหรือแตกต่างจากตนเอง “Xenophobia” มาจากภาษากรีก “ξένος” (xenos) ที่แปลว่า “คนแปลกหน้า” หรือ “ชาวต่างประเทศ”  และ “φόβος” (phobos) ที่แปลว่า “กลัว” ความเกลียดกลัวต่างชาติสามารถแสดงออกมาได้หลายวิธีซึ่งเกี่ยวข้องกับความสัมพันธ์และการรับรู้ของกลุ่มในที่มีต่อกลุ่มนอก ซึ่งรวมถึงความกลัวเสียอัตลักษณ์ ความสงสัยในกิจกรรม ความก้าวร้าวและความปรารถนาทำลายการมีอยู่เพื่อธำรงความบริสุทธิ์ที่คิด ความเกลียดกลัวต่างชาติยังสามารถแสดงออกมาในรูป "การเยินยอวัฒนธรรมโดยไม่วิเคราะห์" ซึ่งมีความเห็นว่าวัฒนธรรมนั้น "มีสภาพไม่จริง เหมารวมและมาจากที่อื่น"
บางทีมีผู้สับสนคำว่า ความเกลียดกลัวต่างชาติและคตินิยมเชื้อชาติ และใช้แทนกันเพราะบุคคลที่มีประเทศกำเนิดเดียวกันอาจมีเชื้อชาติเดียวกันด้วย ด้วยเหตุนี้ ปกติจึงแยกแยะความเกลียดกลัวต่างชาติได้ด้วยการคัดค้านวัฒนธรรมต่างชาติ
ความหมายทั่วไป

พจนานุกรมภาษาอังกฤษ ฉบับออกซฟอร์ดให้ความหมายของคำว่า “Xenophobia” ว่าเป็นคำสมาสระหว่างคำว่า “Xeno” (“แขก, คนแปลกหน้า, ผู้ที่ดูแตกต่าง, ชาวต่างประเทศ”) และคำว่า “phobia” (“ความกลัว, ความสยองหรือความเกลียดชังโดยเฉพาะในทางร้าย”)
แต่ใน “พจนานุกรมจิตวิทยา” ให้ความหมายไว้อย่างกว้างๆ ว่าคือ “ความกลัวคนแปลกหน้า” ตามความหมายของพจนานุกรมภาษาอังกฤษ ฉบับออกซฟอร์ดหมายความได้ทั้งความกลัวหรือความชังที่มิใช่ที่มีต่อบุคคลจากอีกประเทศหนึ่ง และรวมทั้งบุคคลจากวัฒนธรรมอื่น, จากวัฒนธรรมรอง (subculture) หรือจจากผู้ที่มีความเชื่อที่แตกต่างออกไป หรือพูดสั้นๆ ได้ว่าต่อผู้ใดก็ได้ที่มีลักษณะที่แตกต่างจากตนเองทางด้านที่มา, ศาสนา, ความเชื่อ, อุปนิสัย, ภาษา หรือปัจจัยอื่นๆ ขณะที่อาจจะกล่าวได้ว่า กลุ่มที่ถูกชังเป็นกลุ่มที่ไม่ยอมรับโดยสังคมแต่ตามความเป็นจริงแล้วผู้ที่มีความชังชาวต่างชาติเท่านั้นที่เป็นผู้มีความเชื่อว่ากลุ่มบุคคลที่ตนชังไม่ควรที่จะเป็นที่ยอมรับโดยสังคม ขณะที่ผู้ที่มีความชังทราบว่าตนเองเต็มไปด้วยความชังต่อชนกลุ่มหนึ่งกลุ่มใดโดยเฉพาะ แต่อาจจะไม่ยอมรับว่าความคิดดังว่าเป็นความกลัว
ดูเพิ่ม

โรคกลัว
การไล่ทำร้ายและสังหาร
ลัทธิความเป็นอคติต่อชาวเซมิติค
ความเชื่อหลักของอณูชีววิทยา

ความเชื่อหลักของอณูชีววิทยา หรือ หลักเกณฑ์กลางสำหรับชีววิทยาโมเลกุล (อังกฤษ: central dogma of molecular biology) นั้นมีการพูดถึงครั้งแรกโดย ฟรานซิส คริก ใน ค.ศ. 1958 และมีกล่าวซ้ำในบทความซึ่งตีพิมพ์ในวารสารเนเจอร์ เมื่อปี ค.ศ. 1970 ว่า
การไหลของข้อมูลในระบบเชิงชีวะ
"ความเชื่อหลักของอณูชีววิทยาคือรายละเอียดโดยละเอียดขั้นต่อขั้นของการส่งต่อข้อมูล โดยระบุชัดเจนว่าข้อมูลไม่อาจถูกส่งย้อนจากโปรตีนกลับไปเป็นโปรตีนหรือกรดนิวคลิอิกได้"
กล่าวคือ กระบวนการสร้างโปรตีนนั้นเป็นกระบวนการที่ไม่สามารถเกิดย้อนกลับได้ ไม่สามารถสร้างดีเอ็นเอโดยมีโปรตีนเป็นต้นแบบได้
หลักเกณฑ์ดังกล่าวเป็นกรอบความเข้าใจการถ่ายทอดข้อมูลลำดับระหว่างข้อมูลข้อมูลลำดับ โดยในกรณีที่พบได้ทั่วไป จะขนส่งโพลิเมอร์ชีวภาพในสิ่งมีชีวิต โพลิเมอร์ชีวภาพแบ่งออกเป็น 3 ระดับใหญ่ ๆ ได้แก่ ดีเอ็นเอ อาร์เอ็นเอ (ทั้งสองเป็นกรดนิวคลีอิกทั้งคู่) และโปรตีน มีการถ่ายทอดข้อมูลโดยตรงที่เป็นไปได้จำนวน 3×3 = 9 วิธี ที่เกิดขึ้นระหว่างการถ่ายทอดข้อมูลเหล่านี้ หลักเกณฑ์ดังกล่าวได้แบ่งประเภททั้ง 9 วิธีนี้ออกเป็นสามประเภท ประเภทละสามวิธี คือ การถ่ายทอดทั่วไป 3 วิธี ซึ่งเชื่อกันว่าเกิดขึ้นตามปกติในเซลล์ส่วนใหญ่, การถ่ายทอดพิเศษ 3 วิธี ซึ่งเป็นที่รู้จัก แต่เกิดขึ้นเฉพาะเมื่ออยู่สภาวะที่เจาะจงในกรณีของไวรัสบางชนิดหรือในห้องปฏิบัติการ และการถ่ายทอดที่ยังไม่เป็นที่ทราบกันอีก 3 วิธี การถ่ายทอดทั่วไปอธิบายการไหลทั่วไปของข้อมูลทางชีววิทยา ซึ่งดีเอ็นเอสามารถคัดลอกตัวเองเป็นดีเอ็นเอ ข้อมูลดีเอ็นเอสามารถคัดลอกต่อเป็นเอ็มอาร์เอ็นเอได้ (การถอดรหัส) และโปรตีนสามารถถูกสังเคราะห์ได้โดยใช้ข้อมูลในเอ็มอาร์เอ็นเอเป็นแบบ (การแปลรหัส)
พรีออน

บทความหลัก: พรีออน
พรีออนเป็นโปรตีนที่สามารถจำลองตัวเองได้ เป็นตัวการก่อโรค CJD โรควัวบ้า และโรคคูรู ปัจจุบันพบว่าการจำลองตัวเองของพรีออนก็อยู่ภายใต้กฎการคัดเลือกโดยธรรมชาติ เช่นเดียวกับกรดนิวคลีอิก การจำลองตัวเองของพรีออนเป็นตัวอย่างที่ขัดกับความเชื่อหลักของอณูชีววิทยา
ความเคลื่อนคลาดจากการชักตัวอย่าง

ในสถิติศาสตร์ ความเคลื่อนคลาดจากการชักตัวอย่าง
(อังกฤษ: sampling error)
จะเกิดเมื่อลักษณะทางสถิติของกลุ่มประชากรหนึ่ง ได้ประเมินจากเซตย่อยคือตัวอย่างของกลุ่มประชากรนั้น
เนื่องจากตัวอย่างไม่ได้รวมสมาชิกทั้งหมดจากกลุ่มประชากร 
ค่าสถิติที่ได้ เช่น ค่าเฉลี่ยและ quantile โดยทั่วไป ก็จะต่างจากค่าสถิติของกลุ่มประชากรทั้งหมด
ยกตัวอย่างเช่น ถ้าวัดความสูงของคน 1,000 คนจากประเทศที่มีประชากรล้านคน ความสูงเฉลี่ยของคนพันคนปกติจะไม่เท่ากับค่าเฉลี่ยของคนล้านคนในประเทศ
เพราะการชักตัวอย่างปกติจะทำเพื่อกำหนดค่าสถิติของกลุ่มประชากรทั้งหมด ความต่างระหว่างค่าที่ได้จากตัวอย่างและค่าตามความเป็นจริง จะจัดว่า ความเคลื่อนคลาดจากการชักตัวอย่าง
แม้ปกติจะไม่สามารถรู้ค่าที่แม่นยำของความเคลื่อนคลาดจากการชักตัวอย่าง เพราะไม่รู้ค่าสถิติของกลุ่มประชากรทั้งหมด
แต่บ่อยครั้งก็สามารถประมาณโดยจำลองความน่าจะเป็น (probabilistic modeling) ของตัวอย่าง
เชิงอรรถและอ้างอิง

↑  "sampling error", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (ประชากรศาสตร์) ความเคลื่อนคลาดจากการเลือก (ชัก, หา) ตัวอย่าง
↑  Sarndal, Swenson, and Wretman (1992). Model Assisted Survey Sampling. Springer-Verlag. ISBN 0-387-40620-4.{{cite book}}:  CS1 maint: uses authors parameter (ลิงก์)
แหล่งข้อมูลอื่น

Burns, N & Grove, S.K. (2009). the Practice of Nursing research: Appraisal, Synthesis, and Generation of evidence. (6th ed). St. Louis, MO: Saunders Elsevier.
Sarndal, Swenson, and Wretman (1992), Model Assisted Survey Sampling, Springer-Verlag,
Fritz Scheuren (2005). "What is a Margin of Error?", Chapter 10, in "What is a Survey? เก็บถาวร 2013-03-12 ที่ เวย์แบ็กแมชชีน", American Statistical Association, Washington, D.C. Accessed 2008-01-08
Campbell, Neil A.; Reece, Jane B. (2002), Biology, Benjamin Cummings, pp. 450–451
NIST: Selecting Sample Sizes
itfeature.com: Sampling Error
ความเข้มของการส่องสว่าง

| ความเข้มของการส่องสว่าง |
| --- | --- |
สัญลักษณ์ทั่วไป: I, Iv
หน่วยเอสไอ: แคนเดลา (cd)
มิติ: J
ความเข้มของการส่องสว่าง (อังกฤษ: luminous intensity) เป็นปริมาณทางกายภาพที่ใช้ในการวัดแสง โดยแสดงถึงปริมาณของแสงที่ปล่อยออกมาในทิศทางหนึ่งจากแหล่งกำเนิดแสงที่มีลักษณะเป็นจุด ซึ่งแสดงเป็นอนุพันธ์ของฟลักซ์ส่องสว่างต่อมุมตันรอบแหล่งกำเนิดลำแสง
ความเข้มของการส่องสว่างเป็นหนึ่งในปริมาณทางฟิสิกส์ที่มนุษย์รับรู้ได้ ความเข้มของการส่องสว่างถูกจัดให้เป็นหนึ่งในปริมาณพื้นฐาน มิติของความเข้มของการส่องสว่างแทนด้วย J ในระบบหน่วยเอสไอได้กำหนดให้แคนเดลา (สัญลักษณ์: cd) เป็นหน่วยของความเข้มของการส่องสว่าง
พื้นหลัง

ความเข้มของการส่องสว่างเป็นคำจำกัดความเชิงปริมาณของความสว่างของแสงที่มนุษย์รับรู้ ดังนั้น คำจำกัดความของความเข้มของการส่องสว่างจึงสะท้อนถึงลักษณะของการมองเห็นของมนุษย์
แสงที่มนุษย์มองเห็นเป็นคลื่นแม่เหล็กไฟฟ้า ชนิดหนึ่ง มนุษย์สามารถรับรู้แสงผ่านจอตาในลูกตา เซลล์รูปกรวย และ เซลล์รูปแท่ง ในเรตินาประกอบด้วย โปรตีน ที่เรียกว่าโฟตอปซินและโรดอปซิน ตามลำดับ และการมองเห็นเกิดขึ้นเมื่อโปรตีนเหล่านี้ได้รับแสงที่มีความยาวคลื่นเฉพาะ
ความเข้มของแสงในฐานะคลื่นแม่เหล็กไฟฟ้า (พลังงานของแสง) ถูกกำหนดโดยแอมพลิจูดของมัน แต่ในทางกลับกัน ความสว่างที่มนุษย์รับรู้นั้นไม่ได้แปรผันโดยตรงกับความเข้มของคลื่นแม่เหล็กไฟฟ้า เนื่องจากเซลล์รับแสงที่ประกอบกันเป็นเรตินาของมนุษย์จะตอบสนองต่อแสงที่มีความยาวคลื่นเฉพาะ (ช่วงที่มองเห็นได้) เท่านั้น มนุษย์จึงไม่สามารถรับรู้ความสว่างของแสงที่มีความยาวคลื่นในช่วงที่มองไม่เห็น เช่น รังสีอินฟราเรด และ รังสีอัลตราไวโอเลต เนื่องจากลักษณะเฉพาะของการมองเห็นของมนุษย์ วิธีที่เรารับรู้ความสว่างจึงไม่เพียงขึ้นอยู่กับความเข้มของแสงเท่านั้น แต่ยังขึ้นอยู่กับความยาวคลื่นด้วย
คำนิยาม

ถ้าให้ ω เป็นมุมตันบนพื้นผิว S ที่ล้อมรอบจุดกำเนิดแสง เมื่อฟลักซ์ส่องสว่างทะลุผ่านพื้นผิว S เป็น Φ แล้วความเข้มของการส่องสว่างไปยังทิศทางหนึ่งในมุมตันขนาดเล็ก dω คือ
I={\frac {d\varPhi }{d\omega }}
และจะได้ว่า
\varPhi =\int I\,d\omega
ถ้าให้ค่ามุมจากจุดจอมฟ้า เป็น θ และมุมทิศ เป็น φ แล้ว จะได้ว่า
\varPhi =\int I(\theta ,\phi )\,\sin \theta \,d\theta \,d\phi
เราอาจนิยามความเข้มของการส่องสว่างของการแผ่รังสีได้จากค่าความเข้มของการแผ่รังสีโดยถ่วงน้ำหนักด้วยค่าประสิทธิภาพการส่องสว่างตามแต่ละช่วงความยาวคลื่นของฟลักซ์การแผ่รังสี ถ้าความเข้มของการแผ่รังสีสเปกตรัมที่ความยาวคลื่น λ เป็น Ie,λ และให้ K(λ) เป็นประสิทธิภาพการส่องสว่างของแต่ละช่วงคลื่นแล้ว ความเข้มของการส่องสว่างจะคำนวณได้โดย
I=\int _{0}^{\infty }K(\lambda )\,I_{{\text{e}},\lambda }\,d\lambda
หรืออาจนิยามจากค่าอัตราส่วนของประสิทธิภาพการส่องสว่าง V=K/Km เทียบกับประสิทธิภาพการส่องสว่างสูงสุด Km เป็น
I=K_{\text{m}}\int _{0}^{\infty }V(\lambda )\,I_{{\text{e}},\lambda }\,d\lambda
การมองเห็นซึ่งแสดงถึงความรู้สึกของมนุษย์นั้นแตกต่างกันไปในแต่ละคน และแม้แต่บุคคลคนเดียวกันก็เปลี่ยนไปตามสภาพร่างกายขณะนั้น ดังนั้นในการประชุมระหว่างประเทศว่าด้วยน้ำหนักและการวัด (CGPM) ครั้งที่ 16 ในปี 1979 จึงมีการกำหนดประสิทธิภาพการส่องสว่างสัมพัทธ์มาตรฐานสำหรับประสิทธิภาพการส่องสว่างสูงสุดไว้
ฟลักซ์ส่องสว่าง Φ ทะลุผ่านส่วนตัดขวางของพื้นที่ S โดยจุดกำเนิดแสงที่มีความเข้มการส่องสว่างเป็น I
ความปลอดภัยของไฮโดรเจน

ความปลอดภัยของไฮโดรเจน (อังกฤษ: Hydrogen Safety) หมายถึงความปลอดภัยในการผลิต การจัดการและการนำไปใช้ เนื่องจากมันรั่วไหลง่าย จุดประกายได้ง่าย เบาและกัดกร่อนวัตถุอื่นๆ ยิ่งถ้าเป็นของเหลว มันจะมีความหนาแน่นสูงและไม่เสถียรที่อุณหภูมิต่ำ สรุปแล้ว สิ่งที่ควรระวังคือ
ไม่มีสีไม่มีกลิ่น
ใข้พลังงานในการจุดประกายไฟต่ำ
ให้เปลวไฟอุณหภูมิสูง
ไม่สามารถเห็นเปลวไฟได้ในเวลากลางวัน
แก๊สที่รั่วติดไฟได้เอง
ขนาดโมเลกุลเล็กมากทำให้รั่วไหลได้ง่าย กระจัดกระจายง่าย
ข้อจำกัดของความสามารถลุกเป็นไฟในส่วนผสมกับอากาศมีพิกัดกว้างมาก‎
สามารถกระจายเข้าไปในสารอื่นและกัดกร่อนสารนั้น
ของเหลวที่ 20K มีภาวะเย็นยิ่งยวด เย็นกว่าไนโตรเจน อ๊อกซิเจนหรืออาร์กอน
ไม่ช่วยดำรงชีวิต (ทำให้ขาดอากาศหายใจ)แต่ไม่เป็นพิษ
Hydrogen codes and standards

ใช้สำหรับยานพาหนะที่ใช้เซลล์เชื้อเพลิง, การใช้งานกับเซลล์เชื้อเพลิงที่อยู่กับที่และงานที่ใช้เซลล์เชื้อเพลิงเคลื่อนที่ และผลิตภัณฑ์ที่ใช้ไฮโดรเจนเทคโนโลยี เพื่อความปลอดภัยในการใช้งาน การจัดการและการเก็บรักษาไฮโดรเจน
มาตรฐานสำหรับการติดตั้งระบบพลังงานเซลล์เชื้อเพลิงอยู่กับที่(สมาคมการป้องกันอัคคีภัยแห่งชาติ)
Guidelines > การจุดระเบิด

"ส่วนผสมไฮโดรเจน-อากาศ สามารถจุดระเบิดได้ด้วยการใส่พลังงานที่ต่ำมาก เพียง 1 ใน 10 ของที่ส่วนผสมแก๊สโซลีน-อากาศต้องการเท่านั้น เพียงการสปาร์คของไฟฟ้าสถิตย์ระหว่างคนต่อคน ก็สามารถจุดระเบิดได้แล้ว"
"ถึงแม้ว่าการจุดระเบิดได้เองของไฮโดรเจนจะเกิดขึ้นที่อุณหภูมิสูงกว่าของสารไฮโดรคาร์บอนส่วนใหญ่ แต่ด้วยพลังงานเพียงน้อยนิดส่วนผสมไฮโดรเจน-อากาศก็สามารถจุดระเบิดได้ มันต้องการพลังงานที่ความดันบรรยากาศเพียง 0.02 millijoules เท่านั้น"
Guidelines > ส่วนผสม

"ข้อจำกัดของความสามารถลุกเป็นไฟขึ้นอยู่กับเปอร์เซนต์ของไฮโดรเจนในอากาศโดยปริมาตร ที่ 14.7 psi(1 atm, 101 kPa) มีค่าเท่ากับ 4.0 และ 75.0. ข้อจำกัดของความสามารถลุกเป็นไฟขึ้นอยู่กับเปอร์เซนต์ของไฮโดรเจนในอ๊อกซิเจนโดยปริมาตร ที่ 14.7 psi(1 atm, 101 kPa) มีค่าเท่ากับ 4.0 และ 94.0"
"ข้อจำกัดของความสามารถทำให้ระเบิดของไฮโดรเจนในอากาศคือ 18.3 ถึง 59 เปอร์เซนต์โดยปริมาตร"
"เปลวไฟภายในและรอบๆท่อส่งแก๊สหรืออาคารอาจผสมผสานทำให้เกิดการรวมตัวจนทำให้เกิดการระเบิดได้ แม้ว่าอยู่ในที่จำกัดก็ตาม"
(ตัวอย่างเปรียบเทียบ: Deflagration limit ของ gasoline in air: 1.4–7.6%; ของ acetylene in air: 2.7 - 82%)
Guidelines > การรั่วไหล

การรั่วไหล การกระจาย และการลอย: เป็นผลมาจากความยากในการเก็บไฮโดรเจน มันกระจายไปทั่ว แล้วไปผสมกับสารติดไฟแม้ในระยะห่างจากจุดที่รั่ว
มันรั่วง่ายเพราะมีความหนืดต่ำ น้ำหนักเบา อัตราการรั่วของไฮโดรเจนเหลวเป็นประมาณ 100 เท่าของเชื้อเพลิง JP-4, 50 เท่าของน้ำและ 10 เท่าของไนโตรเจนเหลว
การรั่วของไฮโดรเจนทำให้เกิดการเผาใหม้แม้ในอัตราการไหลต่ำๆเพียง 4 ไมโครกรัมต่อวินาที
Guidelines > ไฮโดรเจนเหลว

"อากาศที่ถูกอัดความดันและถุกทำให้เป็นของแข็งเมื่อเข้าไปผสมกับไฮโดรเจนเหลว จะกลายเป็นส่วนผสมที่ไม่เสถียร ส่วนผสมนี้อาจระเบิดที่มีผลเหมือนกับผลที่ได้จาก trinitrotoluene (TNT) และสารระเบิดแรงสูงอื่นๆ"
ไฮโดรเจนเหลวต้องการเทคโนโลยีบรรจุภัณฑ์ที่ซับซ้อน เช่น บรรจุภัณฑ์ที่มีฉนวนความร้อนพิเศษและต้องการการจัดการพิเศษเหมือนกับสารความเย็ยยิ่งยวดชนิดอื่น คล้ายกับของอ๊อกซิเจนเหลว แต่วิกฤตกว่า แม้ว่าจะใช้บรรจุภัณฑ์ที่มีฉนวนความร้อนแล้วก็ตาม มันยังยากที่จะเก็บไว้ที่อุณหภูมิที่ต่ำขนาดนั้น ไฮโดรเจนจะค่อยๆรั่วออกไป (ประมาณว่า 1% ต่อวัน)
Guidelines > การป้องกัน

ไฮโดรเจนที่รั่ว มักจะไปรวมตัวกันที่เพดานใต้หลังคาเป็นภัยระเบิดได้ อาคารที่เก็บควรจะต้องมีการระบายอากาศที่ดี มีระบบการระงับการจุดระเบิด และควรจะออกแบบให้หลังคาเมื่อถูกระเบิดปลิวไปอย่างปลอดภัย ทำการติดตั้งอุปกรณ์ตรวจจับไฮโดรเจนที่รั่ว และเพื่อหาร่องรอยการรั่ว เติมกลิ่นลงไปให้สามารถรู้สึกได้โดยการดม เปลวไฟไฮโดรเจนยากที่จะมองเห็นด้วยตาเปล่า ควรติดตั้งตัวจับ UV/IR flame detector
Guidelines > อุบัติเหตุ

สื่อสิ่งพิมพ์จะรู้สึกกลัวในความรุนแรงของเชื้อเพลิงที่อันตรายนี้ ความจริงแล้ว ไฮโดรเจนจะลอยขึ้นอย่างรวดเร็วและกระจัดกระจายไปก่อนที่จะจุดระเบิด ถ้าไม่อยู่ในที่อับหรือที่มีการระบายอากาศไม่ดี ก็ไม่ค่อยน่ากลัวเท่าไร เรามองไม่เห็นไฮโดรเจน เราจึงไม่รู้จะสู้กับมันอย่างไร
เมื่อคราวที่เกิดปัญหาที่โรงไฟฟ้าปรมาณูที่ฟูกิชิมาเมื่อปี 2011 อาคาร reactor 4 หลังถูกทำลายโดยการระเบิดของไฮโดรเจน ปลอกหุ้มแท่งเชื้อเพลิงที่โผล่ออกมาร้อนมากและทำปฏิกิริยากับไอน้ำ ปลดปล่อยไฮโดรเจนออกมาอีก อุปกรณ์ความปลอดภัยที่ติดตั้งไว้เพื่อเผาไฮโดรเจนที่เกิดไหม่นี้ไม่ทำงานเพราะกระแสไฟฟ้าดับ เพื่อป้องกันไม่ให้เกิดระเบิดขึ้นอีก ช่องระบายอากาศด้านบนของอาคาร reactor ที่ยังเหลืออยู่ ต้องถูกเปิดออกเพื่อระบายไฮโดรเจนออกไป
ดูเพิ่ม

Hydrogen embrittlement
เศรษฐกิจไฮโดรเจน
Compressed hydrogen
ไฮโดรเจนเหลว
Slush hydrogen
Metallic hydrogen
Dissolved gas analysis
ความเป็นกลางทางเพศ

สัญลักษณ์ห้องน้ำไม่ระบุเพศในสหรัฐ ปี 2016
ความเป็นกลางทางเพศ (อังกฤษ: gender neutrality) หมายถึง ภาวะที่นโยบาย ภาษา หรือสถาบันทางสังคมต่าง ๆ หลีกเลี่ยงการแบ่งแยกบทบาทคนจากเพศสภาพ เพื่อลดการแบ่งแยกจากการมีบทบาททางเพศที่เพศใดจะเหมาะสมกว่าอีกเพศหนึ่ง
นโยบาย

ผู้เสนอนโยบายความเป็นกลางทางเพศอาจสนับสนุนนโยบายสาธารณะที่ออกแบบมาเพื่อขจัดความแตกต่างด้านเพศ เช่น ห้องน้ำที่มีเพศเป็นกลางโดยมีห้องสุขาสาธารณะให้บริการโดยไม่ต้องแยกแยะเพศของบุคคลที่ใช้ มีข้อสังเกตว่าความเป็นกลางทางเพศในกฎหมายมีการเปลี่ยนแปลงลักษณะของข้อพิพาทด้านการดูแลซึ่งทำให้มีแนวโน้มว่าผู้ชายจะได้รับการดูแลบุตรหลานของตนในกรณีที่มีการหย่าร้าง
นิยามทางกฎหมายของเพศเป็นหัวข้อที่มีการถกเถียงกันโดยเฉพาะอย่างยิ่งสำหรับคนข้ามเพศ ในบางประเทศเพื่อให้ถูกต้องตามกฎหมายว่าเป็นเพศใหม่ได้นั้น คมข้ามเพศจำเป็นต้องทำหมันก่อน
รัฐแคลิฟอร์เนียและรัฐออริกอนยอมรับความเป็นกลางทางเพศ โดยทั้งสองรัฐออกกฏหมายอนุญาตให้ประชาชนสามารถเลือกไม่ระบุเพศใดเพศหนึ่งชัดเจนในใบขับขี่ของรัฐได้
ป้ายห้องน้ำไม่ระบุเพศในสหรัฐ ปี 2017
คลับฟรายเดย์เซเลบส์สตอรีส์

คลับฟรายเดย์เซเลบส์สตอรีส์ (อังกฤษ: Club Friday Celeb's Stories) เป็นละครชุดโทรทัศน์ของทางช่องจีเอ็มเอ็ม 25 ช่อง 25 เค้าโครงเรื่องที่สร้างมาจากนำเรื่องราวจากชีวิตจริงของคนดัง นำมาเป็นแรงบันดาลใจในการสร้างเป็น Series ผ่าน 3 ตอนที่นำมาทำเป็นซีรีส์ ได้แก่ ความสุข , การกลับมา , แย่งชิง
ความสุข

| คลับฟรายเดย์เซเลบส์สตอรีส์ |
| --- | --- |
ประเภท: ละครโทรทัศน์
สร้างโดย: เอไทม์
เขียนโดย: บทโทรทัศน์ : สกล วงษ์สินธุ์วิเสส ภัทรวลัย วงษ์สินธุ์วิเสส ฤทธิไกร กาญจนวิภู
กำกับโดย: คฑาเทพ ไทยวานิช
แสดงนำ: วรเวช ดานุวงศ์ ฑิฆัมพร ฤทธิ์ธาอภินันท์ เขมรัชต์ สุนทรนนท์ ณัฐฐาวีรนุช ทองมี
จำนวนตอน: 8 ตอน
การผลิต
ผู้อำนวยการสร้าง: วรฤทธิ์ ไวยเจียรนัย
ออกอากาศ
ออกอากาศ: 4 กรกฎาคม พ.ศ. 2560 – 22 สิงหาคม พ.ศ. 2560
ความสุข > เรื่องย่อ

ธีร์ (แดน-วรเวช) นักร้องซุปเปอร์สตาร์ชื่อดังที่ชนะการประกวดร้องเพลงจากเวที ‘ดิ เทรนนิ่ง’ โดยมีพาย (เชียร์-ทิฆัมพร) เพื่อนสาวคนสนิทให้ความสนับสนุนอยู่เบื้องหลัง และคอยดูแลแม่ (หน่อย-ณัฐนี) ของธีร์ ด้านธีร์เบื่อหน่ายกับชีวิตที่ต้องใส่หน้ากากแสดงออกว่ามีความสุขอยู่ตลอดเวลา จนหาทางออกด้วยการแอบเสพยาระหว่างรอขึ้นโชว์ร้องเพลงในงานแถลงข่าวเปิดตัวซีรีส์ความรักของแซมมี่ (วีเจจ๋า-ณัฐฐาวีรนุช) นักเขียนบทชื่อดัง จนเป็นลมหน้ามืด เมื่อตั้ว (ดีเจอ๋อง-เขมรัชต์) ผู้จัดการส่วนตัวเห็นเข้าก็ต่อว่าธีร์ที่ทำตัวเละเทะ ด้านมะนาว (แอปเปิ้ล-ลาภิสรา) นักแสดงเบอร์หนึ่งและแม่ (หมวย-สุภาภรณ์) จอมเรื่องเยอะ ไม่พอใจชุดที่มะนาวต้องใส่ขึ้นโชว์ตัวในงาน เพราะรู้สึกว่าโป๊เกินไป ทำให้มีปากเสียงทะเลาะกับแซมมี่ เมื่อแซมมี่เห็นว่ามะนาวมีท่าทีจะยกเลิกไม่ยอมทำงาน แซมมี่กลัวงานจะล่ม จึงตัดสินใจก้มลงกราบสองแม่ลูกเพื่อให้งานดำเนินไปได้ ส่วนลูกจ๋า (ก้อย-อรัชพร) พีอาร์ส่วนตัวที่พาฮัตโตะ (ปังปอนด์-อัครวุฒิ) มาร่วมงานในฐานะพระเอกน้องใหม่ ลูกจ๋าคอยดูแลและให้กำลังใจฮัตโตะ เพราะถูกมะนาวและแม่คอยกันท่าแย่งซีนต่อหน้าสื่อ โดยไม่มีใครรู้เลยว่าฮัตโตะและลูกจ๋าแอบคบกัน สิ่งที่พวกเขาและพวกเธอต้องพบเจอ จะเรียกว่าความสุขที่แท้จริงได้หรือไม่?
ความสุข > รายชื่อนักแสดงและการสร้าง

| ปี | พ> ศ. 2560 |
| --- | --- |
สถานีออกอากาศ: ช่องจีเอ็มเอ็ม 25
ชื่อเรื่อง: ความสุข
ผู้สร้าง: เอไทม์
ผู้กำกับการแสดง: คฑาเทพ ไทยวานิช
บทโทรทัศน์: สกล วงษ์สินธุ์วิเสส ภัทรวลัย วงษ์สินธุ์วิเสส
วันเวลาออกอากาศ: วันอังคาร เวลา 21.35 – 22.50 น.
ธีร์: วรเวช ดานุวงศ์
พาย: ฑิฆัมพร ฤทธิ์ธาอภินันท์
ตั้ว: เขมรัชต์ สุนทรนนท์
แซมมี่: ณัฐฐาวีรนุช ทองมี
ฮัตโตะ: อัครวุฒิ มังคลสุต
ลูกจ๋า: อรัชพร โภคินภากร
มะนาว: ลาภิสรา อินทรสูต
โช: ภัทร เอกแสงกุล
คุณหนุ่ม: อนันต์ เสมาทอง (อ้วน รีเทิร์น)
แม่ของมะนาว: สุภาภรณ์ คำนวณศิลป์
แม่ของธีร์: ณัฐนี สิทธิสมาน
นักแสดงรับเชิญ
: กรกฎ พวงสวัสดิ์
พ่อของมะนาว: กฤตย์ อัทธเสรี
ลุงของพาย: ไกรลาศ เกรียงไกร
ลุงของธีร์: วิสรรค์ ฉัตรรังสิกุล
ความสุข > การตอบรับ > ความสุข

| ตอนที่ | วันที่ออกอากาศ | เรตติ้งทั่วประเทศ |
| --- | --- | --- |
| 1 | 4 กรกฎาคม พ.ศ. 2560 | 0.3 |
| 2 | 11 กรกฎาคม พ.ศ. 2560 | 0.3 |
| 3 | 18 กรกฎาคม พ.ศ. 2560 | 0.3 |
| 4 | 25 กรกฎาคม พ.ศ. 2560 | 0.4 |
| 5 | 1 สิงหาคม พ.ศ. 2560 | 0.2 |
| 6 | 8 สิงหาคม พ.ศ. 2560 | 0.3 |
| 7 | 15 สิงหาคม พ.ศ. 2560 | 0.3 |
| 8 (ตอนจบ) | 22 สิงหาคม พ.ศ. 2560 | 0.3 |
|  | เรตติ้งเฉลี่ย (8 ตอน) | 0.30 |
การกลับมา

| คลับฟรายเดย์เซเลบส์สตอรีส์ |
| --- | --- |
ประเภท: ละครโทรทัศน์
สร้างโดย: เอไทม์
เขียนโดย: บทโทรทัศน์ : ธัญลักษณ์ จุลพงษ์
กำกับโดย: ชูเกียรติ ศักดิ์วีระกุล
แสดงนำ: วิลลี่ แมคอินทอช เพ็ญพักตร์ ศิริกุล เอมี่ กลิ่นประทุม จิรายุ ละอองมณี
จำนวนตอน: 7 ตอน
ออกอากาศ
ออกอากาศ: 29 สิงหาคม พ.ศ. 2560 – 10 ตุลาคม พ.ศ. 2560
การกลับมา > รายชื่อนักแสดงและการสร้าง

| ปี | พ> ศ. 2560 |
| --- | --- |
สถานีออกอากาศ: ช่องจีเอ็มเอ็ม 25
ชื่อเรื่อง: การกลับมา
ผู้สร้าง: เอไทม์
ผู้กำกับการแสดง: ชูเกียรติ ศักดิ์วีระกุล
บทโทรทัศน์: ชูเกียรติ ศักดิ์วีระกุล ธัญลักษณ์ จุลพงษ์ ฐานะมาศ เถลิงสุข ก้องเกียรติ จารุสกุล ฐากูร สีสัมพันธ์
วันเวลาออกอากาศ: วันอังคาร เวลา 21.40-22.55 น.
นิรันดร์ (นิจ): วิลลี่ แมคอินทอช
วิรัชต์ (ว่าน): จิรายุ ละอองมณี
ชาลี: เอมี่ กลิ่นประทุม
นานา: ณัฏฐธิดา ดำรงวิเศษพาณิชย์
ฤทัย: เพ็ญพักตร์ ศิริกุล
โอฬาร: ธัญญ์วาริน สุขะพิสิษฐ์
คุณเก้ : วิชญ์วิสิฐ หิรัญวงษ์กุล
อรรถ: ณัฐพงษ์ สมรรคเสวี
ปิงปอง: เจษฎา กอโชคชัย
: ภิรญา กันหา
อาร์ต: กรพสิษฐ์ แสงโสมไพศาล
กัปตัน: สัตบุตร แลดิกี
: ชวกร เพชรสายทิพย์
การกลับมา > การตอบรับ > การกลับมา

| ตอนที่ | วันที่ออกอากาศ | เรตติ้งทั่วประเทศ |
| --- | --- | --- |
| 1 | 29 สิงหาคม พ.ศ. 2560 | — |
| 2 | 5 กันยายน พ.ศ. 2560 | 0.2 |
| 3 | 12 กันยายน พ.ศ. 2560 | 0.3 |
| 4 | 19 กันยายน พ.ศ. 2560 | 0.3 |
| 5 | 26 กันยายน พ.ศ. 2560 | 0.3 |
| 6 | 3 ตุลาคม พ.ศ. 2560 | 0.1 |
| 7 (ตอนจบ) | 10 ตุลาคม พ.ศ. 2560 | 0.2 |
|  | เรตติ้งเฉลี่ย (6 ตอน) | 0.22 |
แย่งชิง

| คลับฟรายเดย์เซเลบส์สตอรีส์ |
| --- | --- |

ประเภท: ละครโทรทัศน์
สร้างโดย: เอไทม์
เขียนโดย: บทโทรทัศน์ : มาวิน อักษรา
กำกับโดย: เอกสิทธิ์ ตระกูลเกษมสุข
แสดงนำ: วรนุช ภิรมย์ภักดี อธิชาติ ชุมนานนท์ ศนันธฉัตร ธนพัฒน์พิศาล
จำนวนตอน: 9 ตอน
ออกอากาศ
ออกอากาศ: 31 ตุลาคม พ.ศ. 2560 - 26 ธันวาคม พ.ศ. 2560
แย่งชิง > เรื่องย่อ

“ไม่ว่าจะบนโลกไหน ความรักและการแย่งชิงเป็นเรื่องธรรมดา แต่บนโลกมายา เหนือชั้นกว่าที่คนธรรมดาจะเข้าใจ”
พริมา (นุ่น-วรนุช) นางเอกสาวสวย หน้าหวาน เป็นนักแสดงที่มีวินัย มีนิสัยอ่อนน้อม ไม่เคยมีข่าวเสียหาย ทำให้เธอได้รับความเอ็นดูจากผู้ใหญ่ตลอดเวลาที่เธอทำงานในวงการบันเทิง แต่แล้ววันหนึ่ง พริมาเผยถึงความรักและประกาศข่าววิวาห์กับพุก (อั้ม-อธิชาติ) ไฮโซหนุ่มจอมเจ้าชู้ นั่นทำให้แฟนละครของพริมาไม่ชอบพุก เพราะกลัวว่าพุกจะทำให้พริมาเสียใจ
พุกตัดสินใจพิสูจน์ความจริงใจของเขา ด้วยการทุ่มเงินสินสอดกว่าร้อยล้าน และจัดงานแต่งงานใหญ่โต และสัญญากับพริมาว่า จะดูแลพริมาให้ดีที่สุดต่อหน้าแฟนละครของเธอ ชีวิตคู่ของพริมากับพุกเหมือนจะไปด้วยดี ภายใต้ภาพสวยหรูหน้ากล้อง แต่เบื้องหลังพุกต้องคอยแย่งชิงเพื่อให้ตนเองเป็นลูกรักของพร้อม (อุ้ย-เกรียงไกร) ผู้เป็นพ่อด้วยการมีทายาทให้ครอบครัว เพื่อเอาชนะพก (เพชร-กรุณพล) พี่ชายที่มักได้รับคำชมจากครอบครัวเสมอ มีเพียงศรัณยา (จุ๋ม-อุทุมพร) แม่ของพุกคอยสนับสนุนและให้ท้ายพุกตลอดเวลา
แต่เรื่องวุ่นวายก็เกิดขึ้น เมื่อพริมาไม่สามารถมีลูกให้พุกได้ สัญชาตญาณความเจ้าชู้ของพุกก็เริ่มออกลาย พุกแอบไปคบหากับโบวี่ (ฝน-ศนันธฉัตร) นางเอกดาวรุ่งของวงการบันเทิง นอบน้อม จนผู้ใหญ่รักและเอ็นดู ซึ่งโบวี่ถอดแบบพริมาเมื่อสมัยเข้าวงการใหม่ๆ แต่ความดังของโบวี่ต้องสะดุดลง เมื่อมีข่าวว่าโบวี่ไปยุ่งกับพุกสามีของพริมา ทำให้ปุ้ม (น้ำฝน-สรวงสุดา) แม่ของโบวี่ต้องสร้างภาพให้ข่าวกับสื่อว่าโบวี่เป็นเด็กเรียบร้อย ไม่เคยยุ่งกับสามีของใคร แต่โบวี่ก็ผ่านเหตุการณ์เลวร้ายไปได้เพราะได้พอล (เล็ก-ไอศูรย์) นักธุรกิจหนุ่มเจ้าของสำนักข่าวสามีของเมียว (ไอซ์-อภิษฎา) ดารานางร้ายอดีตเพื่อนร่วมแก๊งค์เดียวกับพริมา ที่โกรธและตัดเพื่อนกับพริมา เพราะเธอรักพุก แต่พุกกลับเลือกพริมาไม่เลือกเธอ
ด้านพอลให้โอกาสโบวี่ด้วยการปั่นกระแสให้โบวี่มีงานในวงการอีกครั้ง ซึ่งเมียวเองก็ใช้กระแสของโบวี่ เพื่อล้มความเป็นนางเอกจอมปลอมของพริมาเช่นกัน โดยมีมะยม (รัศมีแข) เลขาส่วนตัวคอยส่งข่าววงในที่เกี่ยวกับพริมาให้เมียวคอยรับรู้ ด้านพริมาให้แพม (ญี่ปุ่น-ณภัทร) น้องสาวคนเดียวของพริมาไปฝึกงานด้านทนายความกับพุก เพื่อหวังให้แพมคอยจับตาดูพุกแทนตน ในขณะที่พริมามีจูลี่ (ออร์แกน-ราศี) ผู้จัดการส่วนตัวที่กว้างขวางในวงการ ยุ่น (บุ๋ม-ปนัดดา) เพื่อนรุ่นพี่ของพริมาเป็นบรรณาธิการข่าวหน้าบันเทิง คอยช่วยเหลือพริมาสืบเรื่องผู้หญิงของพุกอีกแรง
ศึกแย่งชิงครั้งนี้ จะซ่อนอยู่ภายใต้ความแอ๊บแบ๊วได้นานแค่ไหน?
แย่งชิง > รายชื่อนักแสดงและการสร้าง

| ปี | พ> ศ. 2560 |
| --- | --- |
สถานีออกอากาศ: ช่องจีเอ็มเอ็ม 25
ชื่อเรื่อง: แย่งชิง
ผู้สร้าง: เอไทม์
ผู้กำกับการแสดง: เอกสิทธิ์ ตระกูลเกษมสุข
บทโทรทัศน์: มาวิน อักษรา
วันเวลาออกอากาศ: วันอังคาร เวลา 21.40-22.55 น.
พริมา: วรนุช ภิรมย์ภักดี
พุก: อธิชาติ ชุมนานนท์
โบวี่: ศนันธฉัตร ธนพัฒน์พิศาล
เมียว: อภิษฎา เครือคงคา
จูลี่: ราศี ดิศกุล ณ อยุธยา
ยุ่น: ปนัดดา วงศ์ผู้ดี
ปุ้ม: สรวงสุดา ลาวัณย์ประเสริฐ
แพม: ณภัทร บรรจงจิตไพศาล
มะยม: รัศมีแข ฟ้าเกื้อล้น
พก: กรุณพล เทียนสุวรรณ
พอล: เล็ก ไอศูรย์ 
พร้อม: เกรียงไกร อุณหะนันทน์
ศรัณยา: อุทุมพร ศิลาพันธ์
เลขาเจ๊ยุ่น: จิรายุ จันทรวงศ์
ภุชงค์: วรธนพจน์ ตันติวิริยางกูร
นักแสดงรับเชิญ
พ่อเมียว: กฤตภาส จันทนะโพธิ
แม่เมียว: 
แขกในงานแต่งพอลกับเมียว: ภณิดา สุวรรณสะอาด
พิธีกรรายการแฉ: คชาภา ตันเจริญ
พิธีกรรายการแฉ: ธนัชพันธ์ บูรณาชีวาวิไล
พิธีกรรายการสามแยกปากหวาน: ธนกฤต พานิชวิทย์
พิธีกรรายการสามแยกปากหวาน: เขมรัชต์ สุนทรนนท์
พิธีกรรายการสามแยกปากหวาน: วรชาติ ธรรมวิจินต์
พิธีกรรายการแฉ/สามแยกปากหวาน: ชวลิต ศรีมั่นคงธรรม
พิธีกรรายการเม้นต์เม้าท์สายเผือก: วิศวะ กิจตันขจร
พิธีกรรายการเม้นต์เม้าท์สายเผือก: วรินดา ดำรงผล
พิธีกรรายการเที่ยงวันนี้: ภูวนาท คุนผลิน
พิธีกรรายการเที่ยงวันนี้: ชลิตา เฟื่องอารมย์
พิธีกรรายการเที่ยงวันนี้: ทวีรัตน์ จิรดิลก
พี่โจ้ (ผู้กำกับละคร): วิฑูรย์ ลิ่วลักษณ์
พิธีกรในงานการประกวดรางวัล THE BEST AWARD ประจำปี 2017 (9): กิตติพงศ์ ตันติชินานนท์
แย่งชิง > การตอบรับ > แย่งชิง

| ตอนที่ | วันที่ออกอากาศ | เรตติ้งทั่วประเทศ |
| --- | --- | --- |
| 1 | 31 ตุลาคม พ.ศ. 2560 | 0.6 |
| 2 | 7 พฤศจิกายน พ.ศ. 2560 | 0.4 |
| 3 | 14 พฤศจิกายน พ.ศ. 2560 | 0.4 |
| 4 | 21 พฤศจิกายน พ.ศ. 2560 | 0.5 |
| 5 | 28 พฤศจิกายน พ.ศ. 2560 | 0.3 |
| 6 | 5 ธันวาคม พ.ศ. 2560 |  |
| 7 | 12 ธันวาคม พ.ศ. 2560 |  |
| 8 | 19 ธันวาคม พ.ศ. 2560 | 0.2 |
| 9 (ตอนจบ) | 26 ธันวาคม พ.ศ. 2560 | 0.3 |
|  | เรตติ้งเฉลี่ย (9 ตอน) |  |